
Imam jedno pitanje posto želim da prihvatim ***[Islam](https://pitajucene.com/search/islam/questions/ "Pretraži pitanja o Islamu")*** kao vjeru. Čovjek koji je čitav svoj život pravio greške kad pređe na islam i uvjeri se da je Allah jedini Bog a Muhamed njegov ***[poslanik](https://pitajucene.com/search/poslanik/questions/ "Pretraži pitanja o poslanicima")*** da li mu se svi grijesi oproste ili ne ?


* 
* 
* 
* 
* 
* 
* 

 
Da li se primanjem islama brišu svi grijesi koje je čovjek do tada počinio ?

Es-Selamu ala menittebeal-huda !


Ulaskom u ***[islam](https://pitajucene.com/search/islam/questions/ "Pretraži pitanja o Islamu")*** se brišu svi grijesi koje je čovjek do tada počinio, bez obzira o kakvim se prestupcima radilo. 


Kada je Amr b. El-A’as htio primiti islam uslovio je Poslaniku, s.a.v.s., da će primiti islam, ako će mu biti oprošteno ono što je činio prije islama. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., mu reče: ” O Amr, zar ne znaš da islam briše ono što je prije islama. ” (Muslim). Ne samo to ! Nekim skupinama ljudi Uzvišeni Allah će njihova loša djela pretvoriti u dobra, kako nam to spominje u Kur’anu u suri El-Furkan, 70.


Dakle, nakon ulaska u islam počinje novi život, nove bijele stranice koje treba popuniti dobrim djelima i pokornošću svome Gospodaru i to je garancija za sretan život na ovom i budućem svijetu. Molim Allaha da otvori svim ljudima srce prema islamu. Amin!


Es-Selamu ala menittebeal-huda!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (01.04.2005)


Preuzeto sa stranice:islamskiedukativni.wordpress.com


